title: Cinneadh ón gCoimisiún an 14 Eanáir 2021 lena bhformheastar, thar ceann an Aontais Eorpaigh, na leasuithe ar Iarscríbhinní 14-A agus 14-B den Chomhaontú idir an tAontas Eorpach agus an tSeapáin um Chomhpháirtíocht Eacnamaíoch 2021/C 81 I/01

text:
                  10.3.2021

                  GA

                  Iris Oifigiúil an Aontais Eorpaigh

                  CI 81/1

         CINNEADH ÓN gCOIMISIÚN
         an 14 Eanáir 2021
         lena bhformheastar, thar ceann an Aontais Eorpaigh, na leasuithe ar Iarscríbhinní 14-A agus 14-B den Chomhaontú idir an tAontas Eorpach agus an tSeapáin um Chomhpháirtíocht Eacnamaíoch
         (2021/C 81 I/01)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh (AE) 2018/1907 ón gComhairle an 20 Nollaig 2018 maidir le tabhairt i gcrích an chomhaontaithe idir an tAontas Eorpach agus an tSeapáin um Chomhpháirtíocht Eacnamaíoch (1), agus go háirithe Airteagal 4 de,
         De bharr an mhéid seo a leanas:

                     (1)

                     Tháinig an Comhaontú idir an tAontas Eorpach agus an tSeapáin um Chomhpháirtíocht Eacnamaíoch (“an Comhaontú” anseo feasta) i bhfeidhm an 1 Feabhra 2019.

                     (2)

                     An 8 Meitheamh 2019, rinneadh Caibidil III de Rialachán (CE) Uimh. 110/2008 ó Pharlaimint na hEorpa agus ón gComhairle (2) dá dtagraítear i gCuid 1 d’Iarscríbhinn 14-A agus i Roinn A de Chuid 2 d’Iarscríbhinn 14-B den Chomhaontú a aisghairm le Rialachán (AE) 2019/787 ó Pharlaimint na hEorpa agus ón gComhairle (3). Dá bhrí sin, ba cheart tagairtí do Rialachán (AE) 2019/787 a chur in ionad tagairtí do Rialachán (CE) Uimh. 110/2008 sa Comhaontú dá réir sin.

                     (3)

                     An 28 Samhain 2019, le linn an chéad chruinnithe a bhí ag an gCoiste um Maoin Intleachtúil, phléigh an tAontas Eorpach agus an tSeapáin na módúlachtaí chun Iarscríbhinn 14-B a ghabhann leis an gComhaontú de bhun Airteagal 14.30 agus thoiligh leanúint leis an bplé sna míonna ina dhiaidh sin, plé a raibh sé d’aidhm aige teacht ar chomhaontú maidir le tásca geografacha nua a chur isteach ag an gcéad chruinniú eile den Chomhchoiste. De thoradh an phlé sin, dheimhnigh na Páirtithe go mbreithneodh an Comhchoiste suas le 28 n-ainm ón Aontas Eorpach agus 28 n-ainm ón tSeapáin gach bliain ó 2020 go 2022, ainmneacha atá le cosaint mar thásca geografacha agus atá le cur in Iarscríbhinn 14-B a ghabhann leis an gComhaontú, ar choinníoll go gcosnófar na hainmneacha sin mar thásca geografacha ar an leibhéal náisiúnta (4). Ó 2023 amach, déanfaidh na Páirtithe iarracht tásca geografacha breise a chur go leanúnach le hIarscríbhinn 14-B i ndlúthchomhar le chéile, agus leasanna gach Páirtí á gcur san áireamh.

                     (4)

                     Foráiltear in Airteagal 14.30 den Chomhaontú maidir leis an bhféidearthacht tásca geografacha nua a chur le hIarscríbhinn 14-B a ghabhann leis an gComhaontú tar éis don nós imeachta freasúra a bheith tugtha chun críche agus tar éis don mhionscrúdú a bheith déanta ar na tásca geografacha mar a leagtar amach i mír 4 d’Airteagal 14.25 de.

                     (5)

                     Thug an tAontas an nós imeachta freasúra chun críche agus chríochnaigh sé an mionscrúdú ar na 28 dtasc gheografacha breise ón tSeapáin agus thug an tSeapáin an nós imeachta freasúra chun críche agus chríochnaigh sí an mionscrúdú ar na 28 dtasc gheografacha breise ón Aontas.

                     (6)

                     An 2 Márta 2020, i gcomhréir le mír 3 d’Airteagal 14.30 den Chomhaontú, thug an tSeapáin fógra don Aontas maidir le scor na cosanta sa tSeapáin i leith thásc geografach na Seapáine “西尾の抹茶 / Nishio Matcha”.

                     (7)

                     Foráiltear in Airteagal 14.53(3) den Chomhaontú gur cheart don Choiste um Maoin Intleachtúil, Coiste a bunaíodh de bhun Airteagal 22.3 den Chomhaontú, moltaí a chur faoi bhráid an Chomhchoiste de bhun Airteagal 22.1 den Chomhaontú maidir le leasuithe ar Iarscríbhinní 14-A agus 14-B má iarrann Páirtí sin.

                     (8)

                     De bhun mhír 5 d’Airteagal 22.1 den Chomhaontú, féadfaidh an Comhchoiste cinntí a ghlacadh chun an Comhaontú a leasú i gcásanna sonracha, lena n-áirítear Iarscríbhinní 14-A agus 14-B de, i gcomhréir le nósanna imeachta dlíthiúla baile na bPáirtithe.

                     (9)

                     An 28 Nollaig 2020, mhol an Coiste um Maoin Intleachtúil don Chomhchoiste Iarscríbhinní 14-A agus 14-B a ghabhann leis an gComhaontú a leasú dá réir sin.

                     (10)

                     Dá bhrí sin, ba cheart Iarscríbhinní 14-A agus 14-B a ghabhann leis an gComhaontú a leasú dá réir sin agus ba cheart na leasuithe a fhormheas thar ceann an Aontais,

               TAR ÉIS A CINNEADH MAR A LEANAS:

            Airteagal 1
            Formheastar leis seo, thar ceann an Aontais Eorpaigh, na leasuithe ar Iarscríbhinní 14-A agus 14-B a ghabhann leis an gComhaontú a leagtar amach sa Dréachtchinneadh ón gComhchoiste.
            Leagtar amach an Dréachtchinneadh ón gComhchoiste san Iarscríbhinn a ghabhann leis an gCinneadh seo.

            Airteagal 2
            Údaraítear d’ionadaí an Aontais Eorpaigh sa Chomhchoiste formheas a dhéanamh ar ghlacadh an Chinnidh ón gComhchoiste thar ceann an Aontais Eorpaigh.

            Airteagal 3
            Foilseofar an Cinneadh seo in Iris Oifigiúil an Aontais Eorpaigh.

            Tar éis a ghlactha, foilseofar an Cinneadh ón gComhchoiste in Iris Oifigiúil an Aontais Eorpaigh.

            Arna dhéanamh sa Bhruiséil, 14 Eanáir 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 330, 27.12.2018, lch. 1.

            (2)  Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint sonraí geografacha deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle (IO L 39, 13.2.2008, lch. 16).

            (3)  Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáilleacha, úsáid ainmneacha deochanna biotáilleacha i gcur i láthair agus lipéadú earraí bia eile, agus cosaint tásc geografach le haghaidh deochanna biotáilleacha, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008 (IO L 130, 17.5.2019, lch. 1).

            (4)  Ar mhaithe le soiléireacht, breithneoidh an Comhchoiste 27 nó 28 n-ainm ón Aontas Eorpach gach bliain beag beann ar mhéid na n-ainmneacha ón tSeapáin.

            IARSCRÍBHINN

                  CINNEADH Uimh. …/2021 ÓN gCOMHCHOISTE ATÁ FAOI CHUIMSIÚ AN CHOMHAONTAITHE IDIR AN tAONTAS EORPACH AGUS AN tSEAPÁIN UM CHOMHPHÁIRTÍOCHT EACNAMAÍOCH
                  an [dáta]
                  maidir leis na leasuithe ar Iarscríbhinní 14-A agus 14-B i leith tásca geografacha
                  TÁ AN COMHCHOISTE,
                  Ag féachaint don Chomhaontú idir an tAontas Eorpach agus an tSeapáin um Chomhpháirtíocht Eacnamaíoch (“an Comhaontú” anseo feasta), agus go háirithe Airteagail 14.30 agus 22.2 de,
                  De bharr an mhéid seo a leanas:

                              (1)

                              Tháinig an Comhaontú seo i bhfeidhm an 1 Feabhra 2019.

                              (2)

                              An 8 Meitheamh 2019, rinneadh Caibidil III de Rialachán (CE) Uimh. 110/2008 ó Pharlaimint na hEorpa agus ón gComhairle (1) dá dtagraítear i gCuid 1 d’Iarscríbhinn 14-A agus i Roinn A de Chuid 2 d’Iarscríbhinn 14-B den Chomhaontú a aisghairm le Rialachán (AE) 2019/787 ó Pharlaimint na hEorpa agus ón gComhairle (2). Dá bhrí sin, ba cheart tagairtí do Rialachán (AE) 2019/787 a chur in ionad tagairtí do Rialachán (CE) Uimh. 110/2008 sa Comhaontú dá réir sin.

                              (3)

                              An 28 Samhain 2019, le linn an chéad chruinnithe a bhí ag an gCoiste um Maoin Intleachtúil, phléigh an tAontas Eorpach agus an tSeapáin (“na Páirtithe” anseo feasta) na módúlachtaí chun Iarscríbhinn 14-B a ghabhann leis an gComhaontú a leasú de bhun Airteagal 14.30 agus thoiligh leanúint leis an bplé sna míonna dá éis sin, plé a bhfuil sé d’aidhm aige teacht ar chomhaontú maidir le tásca geografacha nua (“TGanna” anseo feasta) a chur isteach ag an gcéad chruinniú eile den Chomhchoiste. De thoradh an phlé sin, dheimhnigh na Páirtithe go mbreithneodh an Comhchoiste suas le 28 n-ainm ón Aontas Eorpach agus 28 n-ainm ón tSeapáin gach bliain ó 2020 go 2022, ainmneacha atá le cosaint mar thásca geografacha agus atá le cur in Iarscríbhinn 14-B a ghabhann leis an gComhaontú, ar choinníoll go gcosnófar na hainmneacha sin mar TGanna ar an leibhéal náisiúnta (3). Ó 2023 amach, déanfaidh na Páirtithe iarracht TGanna breise a chur go leanúnach le hIarscríbhinn 14-B, i ndlúthchomhar le chéile, agus leasanna gach Páirtí á gcur san áireamh.

                              (4)

                              Arna iarraidh ó na Páirtithe agus de bhun mhír 1 d’Airteagal 14.30, thug an tAontas an nós imeachta freasúra chun críche agus chríochnaigh sé an mionscrúdú ar na 28 TG breise ón tSeapáin agus thug an tSeapáin an nós imeachta freasúra chun críche agus chríochnaigh sí an mionscrúdú ar na 28 TG breise ón Aontas.

                              (5)

                              An 2 Márta 2020, i gcomhréir le mír 3 d’Airteagal 14.30 den Chomhaontú, thug an tSeapáin fógra don Aontas Eorpach maidir le scor na cosanta sa tSeapáin i leith thásc geografach na Seapáine “西尾の抹茶 / Nishio Matcha”.

                              (6)

                              An 28 Nollaig 2020, i gcomhréir le mír 3 d’Airteagal 14.53 den Chomhaontú, mhol an Coiste um Maoin Intleachtúil don Chomhchoiste Iarscríbhinní 14-A agus 14-B a ghabhann leis an gComhaontú a leasú dá réir sin.

                              (7)

                              Thug na Páirtithe chun críche na nósanna imeachta inmheánacha dá gcuid is gá chun an Cinneadh ón gComhchoiste atá faoi chuimsiú an Chomhaontaithe a ghlacadh, agus ba cheart dóibh féachaint leis na nótaí taidhleoireachta lena ndeimhnítear na leasuithe ar an gComhaontú a mhalartú go pras ionas go dtiocfaidh siad i bhfeidhm tráth nach déanaí ná 10 lá tar éis ghlacadh an Chinnidh.

                              (8)

                              Ar an ábhar sin, ba cheart Iarscríbhinní 14-A agus 14-B a leasú, i gcomhréir le mír 3 agus fomhíreanna 4(f) agus 4(g) d’Airteagal 23.2 den Chomhaontú.

                        TAR ÉIS AN CINNEADH SEO A GHLACADH:

                     Airteagal 1
                     I gCuid 1 d’Iarscríbhinn 14-A agus i bhfonóta 1 a ghabhann leis an teideal “an tAontas Eorpach” de Roinn A de Chuid 2 d’Iarscríbhinn 14-B, leasófar tagairtí do rialachán an Aontais Eorpaigh mar a thuairiscítear in Iarscríbhinn 1 a ghabhann leis an gCinneadh.

                     Airteagal 2

                                 a)

                                 I Roinn A de Chuid 1 d’Iarscríbhinn 14-B a ghabhann leis an gComhaontú, cuirfear na TGanna a liostaítear in Iarscríbhinn 2 a ghabhann leis an gCinneadh seo faoi liosta comhfhreagrach TGanna an Bhallstáit den Aontas lena mbaineann.

                                 b)

                                 I Roinn B de Chuid 1 d’Iarscríbhinn 14-B a ghabhann leis an gComhaontú, bainfear an tásc geografach “西尾の抹茶 / Nishio Matcha” de liosta TGanna na Seapáine mar a shonraítear in Iarscríbhinn 3-Cuid 1 a ghabhann leis an gCinneadh seo agus cuirfear na TGanna a liostaítear in Iarscríbhinn 3-Cuid 2 a ghabhann leis an gCinneadh le liosta TGanna na Seapáine.

                                 c)

                                 I Roinn A de Chuid 2 d’Iarscríbhinn 14-B a ghabhann leis an gComhaontú, cuirfear na TGanna a liostaítear in Iarscríbhinn 4 a ghabhann leis an gCinneadh seo faoi liosta comhfhreagrach TGanna an Bhallstáit den Aontas Eorpach lena mbaineann.

                                 d)

                                 I Roinn B de Chuid 2 d’Iarscríbhinn 14-B a ghabhann leis an gComhaontú, cuirfear na TGanna a liostaítear in Iarscríbhinn 5 a ghabhann leis an gCinneadh i liosta TGanna na Seapáine.

                     Airteagal 3

                                 a)

                                 Sa tríú bliain agus sa cheathrú bliain de chur i bhfeidhm an Chomhaontaithe, déanfaidh an Comhchoiste cinneadh maidir le suas le 28 n-ainm ón Aontas Eorpach agus 28 n-ainm ón tSeapáin a chur le hIarscríbhinn 14-B den Chomhaontú atá le cosaint mar TGanna faoin gComhaontú, suas le 83 ainm ar an iomlán le haghaidh gach Páirtí lena n-áirítear na hainmneacha faoi Airteagal 2 den Chinneadh seo, ar choinníoll gur TGanna iad na hainmneacha sin atá faoi chosaint i gcríoch an Pháirtí i gcomhréir lena dhlíthe agus lena rialachán.

                                 b)

                                 Ón gcúigiú bliain de chur i bhfeidhm an Chomhaontaithe amach, déanfaidh na Páirtithe iarracht TGanna breise a chur isteach go leanúnach, agus leasanna gach Páirtí á gcur san áireamh.

                     Airteagal 4
                     Déanfar téacs an Chinnidh seo a tharraingt suas i ndúblach. Tá Airteagail 1 agus 2 agus na hIarscríbhinní a ghabhann leis an gCinneadh seo tarraingthe suas i ndúblach i dteangacha barántúla an Chomhaontaithe dá dtagraítear i mír 1 d’Airteagal 23.8 den Chomhaontú, agus comhúdarás ag gach téacs acu.

                     Airteagal 5
                     Cuirfidh na Páirtithe an Cinneadh seo chun feidhme i gcomhréir le mír 1 d’Airteagal 22.2 den Chomhaontú. Deimhneofar na leasuithe ar an gComhaontú a glacadh trí bhíthin an Chinnidh seo agus tiocfaidh siad i bhfeidhm le malartú nótaí taidhleoireachta i gcomhréir le mír 3 d'Airteagal 23.2 den Chomhaontú.

                     Arna dhéanamh i/in/sa [Áit], …

                           Thar ceann an Chomhchoiste,

                           Comhchathaoirleach [thar ceann na Seapáine]

                           Comhchathaoirleach [thar ceann an Aontais Eorpaigh]

               (1)  Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint sonraí geografacha deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle (IO L 39, 13.2.2008, lch. 16).

               (2)  Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáilleacha, úsáid ainmneacha deochanna biotáilleacha i gcur i láthair agus lipéadú earraí bia eile, agus cosaint tásc geografach le haghaidh deochanna biotáilleacha, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008 (IO L 130, 17.5.2019, lch. 1).

               (3)  Ar mhaithe le soiléireacht, breithneoidh an Comhchoiste 27 nó 28 n-ainm ón Aontas Eorpach gach bliain beag beann ar mhéid na n-ainmneacha ón tSeapáin.

            IARSCRÍBHINN 1
            I gCuid 1 d’Iarscríbhinn 14-A agus i bhfonóta 1 den teideal “An tAontas Eorpach” de Roinn A de Chuid 2 d’Iarscríbhinn 14-B, cuirfear tagairtí do “Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáilleacha, úsáid ainmneacha deochanna biotáilleacha i gcur i láthair agus lipéadú earraí bia eile, agus cosaint tásc geografach le haghaidh deochanna biotáilleacha, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008” in ionad tagairtí do “Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint sonraí geografacha deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle”.

            IARSCRÍBHINN 2
            AN OSTAIR

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Vorarlberger Bergkäse

                        ファアアールベルガー・ベルクケーゼ

                        Cáis

                  AN BHULGÁIR

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Българско pозово масло
                        (Traslitriú go haibítir na Laidine: Bulgarsko rozovo maslo)

                        バルガルスコ・ロゾヴォ・マスロ

                        Blátholaí

                        Странджански манов мед / Maнов мед от Странджа (Traslitriú go haibítir na Laidine: Strandzhanski manov med / Manov med ot Strandzha)

                        ストランジャンスキ・マノフ・メッド /
                        マノフ・メッド・オット・ストランジャ

                        Táirgí eile de thionscnamh ainmhíoch (uibheacha, mil, táirgí déiríochta éagsúla seachas im, etc.) [mil]

                  AN CHRÓIT

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Baranjski kulen

                        バラニュスキ・クレン

                        Táirgí feola (atá cócaireáilte, saillte, deataithe, etc.) [liamhás muiceola]

                        Dalmatinski pršut

                        ダルマティンスキ・
                        プロシュート

                        Táirgí feola (atá cócaireáilte, saillte, deataithe, etc.) [liamhás muiceola]

                        Drniški pršut

                        ドゥルニシュキ・プロシュート

                        Táirgí feola (atá cócaireáilte, saillte, deataithe, etc.) [liamhás muiceola]

                        Međimursko meso `z tiblice

                        メジムルスコ・メソ・　ズ・ティブリツェ

                        Táirgí feola (atá cócaireáilte, saillte, deataithe, etc.) [liamhás muiceola]

                        Slavonski med

                        スラヴォンスキ・メド

                        Táirgí eile de thionscnamh ainmhíoch (uibheacha, mil, táirgí déiríochta éagsúla seachas im, etc.) [mil]

                  AN FHRAINC

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Beurre Charentes-Poitou / Beurre des Charentes / Beurre des Deux-Sèvres

                        ブール・シャラント・ポワトゥー / ブール・デ・シャラント /ブール・デ・ドゥー・セーヴル

                        Olaí agus saillte (im, margairín, ola, etc.) [im]

                        Laguiole

                        ライオル

                        Cáis

                  AN GHEARMÁIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Aachener Printen

                        アーヘナー・プリンテン

                        Arán, pastaetha, cácaí, milseogra, brioscaí agus earraí eile báicéara [brioscaí]

                  AN GHRÉIG

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Καλαμάτα
                        (Traslitriú go haibítir na Laidine: Kalamata)

                        カラマタ

                        Olaí agus saillte (im, margairín, ola, etc.) [ola olóige]

                        Κασέρι
                        (Traslitriú go haibítir na Laidine: Kasseri)

                        カセリ

                        Cáis

                        Κεφαλογραβιέρα
                        (Traslitriú go haibítir na Laidine: Kefalograviera)

                        ケファログラヴィエラ

                        Cáis

                  AN IODÁIL

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Culatello di Zibello

                        クラテッロ・ディ・ジベッロ

                        Táirgí feola (atá cócaireáilte, saillte, deataithe, etc.) [liamhás muiceola]

                        Toscano

                        トスカーノ

                        Olaí agus saillte (im, margairín, ola, etc.) [ola olóige]

                  AN RÓMÁIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Magiun de prune Topoloveni

                        マジュン・デ・プルネ・トポロヴェニ

                        Torthaí, glasraí agus gránaigh, atá úr nó próiseáilte [ subh plumaí]

                        Salam de Sibiu

                        サラム・デ・シビウ

                        Táirgí feola (atá cócaireáilte, saillte, deataithe, etc.) [salámaí muiceola]

                        Telemea de Ibănești

                        テレメア・デ・イバネシュティ

                        Cáis

                  AN tSLÓIVÉIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Kranjska klobasa

                        クランスカ・クロバサ

                        Táirgí feola (atá cócaireáilte, saillte, deataithe, etc.) [ispín muiceola]

                  AN SPÁINN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Estepa

                        エステパ

                        Olaí agus saillte (im, margairín, ola, etc.) [ola olóige]

            IARSCRÍBHINN 3
            CUID 1
            Bainfear an tásc geografach “西尾の抹茶 / Nishio Matcha” de liosta TGanna na Seapáine i Roinn B de Chuid 1 d’Iarscríbhinn 14-B a ghabhann leis an gComhaontú.
            CUID 2

                        An t-ainm atá le cosaint

                        Tras-scríobh go haibítir na Laidine (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        水戸の柔甘ねぎ

                        Mito no Yawaraka Negi

                        Táirge talmhaíochta [scailliún]

                        松館しぼり大根

                        Matsudate Shibori Daikon

                        Táirge talmhaíochta [Raidis bhán de chuid na Seapáine (daikon)]

                        対州そば

                        Taisyu Soba

                        Táirge talmhaíochta [ruán]
                        Táirge talmhaíochta próiseáilte [plúr ruáin]

                        山形セルリー /
                        Yamagata Celery

                        Yamagata Celery

                        Táirge talmhaíochta [soilire]

                        南郷トマト

                        Nango Tomato

                        Táirge talmhaíochta [tráta]

                        ヤマダイかんしょ /

                           かんしょ

                        Yamadai Kansho

                        Táirge talmhaíochta [práta milis]

                        岩出山凍り豆腐 /
                        岩出山名産凍り豆腐

                        Iwadeyama Koridofu /
                        Iwadeyama Meisan Koridofu

                        Táirge talmhaíochta próiseáilte [tófú tromaithe reothriomaithe]

                        くまもとあか牛

                        Kumamoto Akaushi

                        Feoil úr [mairteoil]

                        二子さといも / 二子いものこ

                        Futago Satoimo /
                        Futago Imonoko

                        Táirge talmhaíochta [taró]

                        越前がに / 越前かに

                        Echizen Gani / Echizen Kani

                        Táirge muirí [portán sneachta]
                        Táirge muirí próiseáilte [portán sneachta bruite]

                        大山ブロッコリー /
                        Daisen Broccoli

                        Daisen Broccoli

                        Táirge talmhaíochta [brocailí]

                        奥久慈しゃも /
                        Okukuji Shamo Chicken

                        Okukuji Shamo

                        Feoil úr [sicín, scairteach]

                        こおげ花御所柿 /
                        Koge Hanagoshogaki

                        Koge Hanagoshogaki

                        Táirge talmhaíochta [dátphluma na Seapáine]

                        菊池水田ごぼう /
                        Kikuchi Suiden Gobo

                        Kikuchi Suiden Gobo

                        Táirge talmhaíochta [cnádán]

                        つるたスチューベン /
                        Tsuruta Steuben  (1)

                        Tsuruta Steuben

                        Táirge talmhaíochta [fíonchaora]

                        小笹うるい / Ozasa Urui

                        Ozasa Urui

                        Táirge talmhaíochta [hosta]

                        東京しゃも /
                        Tokyo Shamo

                        Tokyo Shamo

                        Feoil úr [sicín, scairteach]

                        佐用もち大豆 /
                        Sayo Mochidaizu

                        Sayo Mochidaizu

                        Táirge talmhaíochta
                        [pónairí soighe]

                        いぶりがっこ / Iburigakko

                        Iburigakko

                        Táirge talmhaíochta próiseáilte [picilí]

                        大栄西瓜 / Daiei Suika

                        Daiei Suika

                        Táirge talmhaíochta [mealbhacán uisce]

                        津南の雪下にんじん /
                        Tsunan no Yukishita Ninjin

                        Tsunan no Yukishita Ninjin

                        Táirge talmhaíochta [cairéad]

                        善通寺産四角スイカ / Zentsujisan Shikakusuika

                        Zentsujisan Shikakusuika

                        Táirge talmhaíochta [mealbhacán uisce]

                        比婆牛 / Hiba Gyu

                        Hiba Gyu

                        Feoil úr [mairteoil]

                        伊吹そば / Ibuki Soba / 伊吹在来そば / Ibuki Zairaisoba

                        Ibuki Soba / Ibuki Zairaisoba

                        Táirge talmhaíochta [ruán]

                  東出雲の
                            ほし柿 / Higashiizumo no Maruhata Hoshigaki / Higashiizumo no Maruhata Hoshikaki

                        Higashiizumo no Maruhata Hoshigaki

                        Táirge talmhaíochta próiseáilte [dátphluma triomaithe na Seapáine]

               (1)  Le bheith níos soiléire, is féidir leanúint de na hainmneacha cineáil ina bhfuil an focal “Steuben” nó a bhfuil sé ina chuid de a úsáid ar earraí comhchosúla, ar choinníoll nach gcuirfear an tomhaltóir amú maidir le cineál an téarma sin nó maidir le tionscnamh beacht an earra.

            IARSCRÍBHINN 4
            AN EASTÓIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Vodca na hEastóine

                        エストニアン・ウォッカ

                        Biotáillí

                  AN FHRAINC

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Cassis de Dijon

                        カシス・ドゥ・ディジョン

                        Biotáillí

                  AN GHEARMÁIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Pfalz

                        ファルツ

                        Fíon

                  ÉIRE

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Irish Poteen/Irish Poitín

                        アイリッシュポティーン/ アイリッシュポッチーン

                        Biotáillí

                  AN tSLÓIVÉIN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Goriška Brda

                        ゴリシュカ・ブルダ

                        Fíon

                        Štajerska Slovenija

                        シュタイエルスカ・スロヴェニア

                        Fíon

                  AN SPÁINN

                        An t-ainm atá le cosaint

                        Tras-scríobh go Seapáinis (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        Cariñena

                        カリニェナ

                        Fíon

            IARSCRÍBHINN 5

                        An t-ainm atá le cosaint

                        Tras-scríobh go haibítir na Laidine (chun críoch faisnéise)

                        Catagóir an earra agus tuairisc ghearr air [i lúibíní cearnacha, chun críoch faisnéise]

                        北海道

                        Hokkaido

                        Fíon

                        灘五郷

                        Nadagogo

                        Seishu (Sáicí)

                        はりま

                        Harima

                        Seishu (Sáicí)


title: Cinneadh (AE) 2021/423 ón gComhairle an 4 Márta 2021 lena gceaptar comhalta malartach, arna mholadh ag Ríocht na Danmhairge, de Choiste na Réigiún

text:
                  10.3.2021

                  GA

                  Iris Oifigiúil an Aontais Eorpaigh

                  L 83/28

         CINNEADH (AE) 2021/423 ÓN gCOMHAIRLE
         an 4 Márta 2021
         lena gceaptar comhalta malartach, arna mholadh ag Ríocht na Danmhairge, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint don togra ó rialtas na Danmhairge,
         De bharr an mhéid seo a leanas:

                     (1)

                     An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4), faoi seach, lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 (5), lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. An 30 Iúil 2020, ghlac an Chomhairle Cinneadh (AE) 2020/1153 (6), lena gceaptar comhaltaí agus comhaltaí malartacha Choiste na Réigiún.

                     (2)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis deireadh a theacht le téarma oifige Eva Borchorst MEJNERTZ,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar an duine seo a leanas ina comhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        —

                        Line KROGH LAY, Member of a Local Assembly: Stevns kommunalbestyrelse.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 4 Márta 2021.

                  Thar ceann na Comhairle

                  An tUachtarán

               A. P. ZACARIAS

            (1)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

            (2)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

            (3)  Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

            (4)  Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).

            (5)  Cinneadh (AE) 2020/766 ón gComhairle an 8 Meitheamh 2020 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (IO L 187, 12.6.2020, lch. 3).

            (6)  Cinneadh (AE) 2020/1153 ón gComhairle an 30 Iúil 2020 lena gceaptar comhaltaí agus comhaltaí malartacha Choiste na Réigiún (IO L 256, 5.8.2020, lch. 12).


title: Cinneadh (AE) 2021/443 ón gComhairle an 18 Feabhra 2021 maidir leis an seasamh atá le glacadh thar ceann an Aontais Eorpaigh laistigh den Chomhairle Comhpháirtíochta arna bunú leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, a mhéid a bhaineann leis an dáta ar a bhfuiltear le scor den chur i bhfeidhm sealadach de bhun an Chomhaontaithe Trádála agus Comhair

text:
                  12.3.2021

                  GA

                  Iris Oifigiúil an Aontais Eorpaigh

                  L 85/198

         CINNEADH (AE) 2021/443 ÓN gCOMHAIRLE
         an 18 Feabhra 2021
         maidir leis an seasamh atá le glacadh thar ceann an Aontais Eorpaigh laistigh den Chomhairle Comhpháirtíochta arna bunú leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, a mhéid a bhaineann leis an dáta ar a bhfuiltear le scor den chur i bhfeidhm sealadach de bhun an Chomhaontaithe Trádála agus Comhair
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 de, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     An 29 Nollaig 2020, ghlac an Chomhairle Cinneadh (AE) 2020/2252 (1) maidir le síniú, thar ceann an Aontais, agus cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (2), (an “Comhaontú Trádála agus Comhair”) agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (3) (an “Comhaontú maidir le Slándáil Faisnéise”) (na “Comhaontuithe” le chéile).

                     (2)

                     Is comhaontú forlíontach ar an gComhaontú Trádála agus Comhair é an Comhaontú maidir le Slándáil Faisnéise agus tá dlúthcheangal idir é agus an comhaontú sin, go háirithe maidir leis na dátaí cur i bhfeidhm agus foirceanta.

                     (3)

                     De bhun Airteagal 12(1) de Chinneadh (AE) 2020/2252, agus faoi mar a chomhaontaigh na Páirtithe i mír 2 d’Airteagal FINPROV.11 (Teacht i bhfeidhm agus cur i bhfeidhm sealadach) den Chomhaontú Trádála agus Comhair é, tá feidhm na Comhaontuithe ar bhonn sealadach amhail ón 1 Eanáir 2021, go dtí go mbeidh na nósanna imeachta is gá chun go dtiocfaidh siad i bhfeidhm tugtha chun críche.

                     (4)

                     De bhun mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach) den Chomhaontú Trádála agus Comhair, táthar le scor den chur i bhfeidhm sealadach ar cheann de na dátaí seo a leanas, cibé acu is luaithe: an 28 Feabhra 2021 nó dáta eile arna chinneadh ag an gComhairle Comhpháirtíochta arna bunú le hAirteagal INST.1 (“An Chomhairle Comhpháirtíochta”) den Chomhaontú Trádála agus Comhair (“An Chomhairle Comhpháirtíochta”); nó ar an gcéad lá den mhí tar éis na míosa inar thug an dá Pháirtí fógra dá chéile go bhfuil a gceanglais inmheánacha agus a nósanna imeachta inmheánacha féin tugtha chun críche acu maidir lena dtoiliú a bheith faoi cheangal a bhunú.

                     (5)

                     De bharr an ama a theastaíonn ó Pharlaimint na hEorpa agus ón gComhairle chun grinnscrúdú iomchuí a dhéanamh ar théacsanna na gComhaontuithe i ngach ceann de na 24 theanga bharántúla, ní bheidh an tAontas in ann an Comhaontú Trádála agus Comhair a thabhairt i gcrích faoin 28 Feabhra 2021.

                     (6)

                     Dá bhrí sin, ba cheart don Chomhairle Comhpháirtíochta dáta níos déanaí a shocrú don scor den chur i bhfeidhm sealadach, ag cur san áireamh an tráth a mbeifear tar éis na leaganacha uile teanga de na Comhaontuithe a athbhreithniú agus a bhunú mar leaganacha barantúla agus críochnaitheacha. I bhfianaise an dáta ar a bhfuil sé beartaithe go mbeidh na leaganacha barántúla agus críochnaitheacha sin de na Comhaontuithe ar fáil, ba cheart don Chomhairle Comhpháirtíochta an 30 Aibreán 2021 a shocrú mar an dáta ar a bhfultear le scor den chur i bhfeidhm sealadach.

                     (7)

                     Is iomchuí an seasamh atá le glacadh thar ceann an Aontais laistigh den Chomhairle Comhpháirtíochta a bhunú.

                     (8)

                     Ionas go mbeifear in ann na bearta dá bhforáiltear sa Chinneadh seo a chur i bhfeidhm go pras, ba cheart dó a theacht i bhfeidhm ar an dáta a ghlacfar é,

               TAR ÉIS AN CINNEADH SEO A GHLACADH:

            Airteagal 1
            Is ar an dréachtchinneadh ón gComhairle Comhpháirtíochta atá i gceangal leis an gCinneadh seo a bhunófar an seasamh atá le glacadh thar ceann an Aontais laistigh den Chomhairle Comhpháirtíochta arna bunú le hAirteagal INST.1 (An Chomhairle Comhpháirtíochta) den Chomhaontú Trádála agus Comhair, a mhéid a bhaineann le cinneadh atá le glacadh i gcomhréir le pointe (a) de mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach) de.

            Airteagal 2
            Foilseofar an Cinneadh ón gComhairle Comhpháirtíochta in Iris Oifigiúil an Aontais Eorpaigh.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 18 Feabhra 2021.

                  Thar ceann na Comhairle

                  An tUachtarán

               A. P. ZACARIAS

            (1)  Cinneadh (AE) 2020/2252 ón gComhairle an 29 Nollaig 2020 maidir le síniú, thar ceann an Aontais Eorpaigh, agus cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (IO L 444, 31.12.2020, lch. 2).

            (2)  Foilsíodh téacs an Chomhaontaithe in IO L 444, 31.12.2020, lch. 14.

            (3)  Foilsíodh téacs an Chomhaontaithe in IO L 444, 31.12.2020, lch. 1463.

                  DRÉACHT

            CINNEADH Uimh. 1/2021 ÓN gCOMHAIRLE COMHPHÁIRTÍOCHTA ARNA BHUNÚ LEIS AN gCOMHAONTÚ TRÁDÁLA AGUS COMHAIR IDIR AN tAONTAS EORPACH AGUS AN COMHPHOBAL EORPACH DO FHUINNEAMH ADAMHACH, DE PHÁIRT, AGUS RÍOCHT AONTAITHE NA BREATAINE MÓIRE AGUS THUAISCEART ÉIREANN, DEN PHÁIRT EILE
            an …
            a mhéid a bhaineann leis an dáta ar a bhfuiltear le scor den chur i bhfeidhm sealadach de bhun an Chomhaontaithe Trádála agus Comhair
            TÁ AN CHOMHAIRLE COMHPHÁIRTÍOCHTA,
            Ag féachaint don Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus go háirithe pointe (a) de mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach) de,
            De bharr an mhéid seo a leanas:

                        (1)

                        De bhun mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach) an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (1) (an ‘Comhaontú Trádála agus Comhair’) chomhaontaigh na Páirtithe an Comhaontú Trádála agus Comhair sin a chur i bhfeidhm go sealadach ón 1 Eanáir 2021 ar choinníoll, roimh an dáta sin, go mbeadh fógra tugtha acu dá chéile go raibh a gceanglais inmheánacha agus a nósanna imeachta inmheánacha faoi seach is gá don chur i bhfeidhm sealadach tugtha chun críche acu. Tá an cur i bhfeidhm sealadach le scor ar cheann de na dátaí seo a leanas, cibé acu is luaithe: an 28 Feabhra 2021 nó dáta eile arna chinneadh ag an gComhairle Comhpháirtíochta; nó ar an gcéad lá den mhí tar éis na míosa inar thug an dá Pháirtí fógra dá chéile go bhfuil a gceanglais inmheánacha agus a nósanna imeachta inmheánacha faoi seach tugtha chun críche acu maidir lena dtoiliú a bheith faoi cheangal a bhunú.

                        (2)

                        Ós rud é nach mbeidh an tAontas Eorpach in ann, i ngeall ar cheanglais inmheánacha nós imeachta, an Comhaontú Trádála agus Comhair a thabhairt i gcrích faoin 28 Feabhra 2021, ba cheart don Chomhairle Comhpháirtíochta an 30 Aibreán 2021 a shocrú mar an dáta ar a bhfuiltear le scor den chur i bhfeidhm sealadach de bhun phointe (a) de mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach) den Chomhaontú Trádála agus Comhair,

                  TAR ÉIS AN CINNEADH SEO A GHLACADH:

               Airteagal 1
               Is é an 30 Aibreán 2021 an dáta ar a bhfuiltear le scor den chur i bhfeidhm sealadach de bhun phointe (a) de mhír 2 d’Airteagal FINPROV.11 (Teacht i bhfeidhm agus cur i bhfeidhm sealadach). den Chomhaontú Trádála agus Comhair.

               Airteagal 2
               Tiocfaidh an Cinneadh seo i bhfeidhm ar dháta a ghlactha.

               Arna dhéanamh (sa/in) ...,

                     Thar ceann na Comhairle Comhpháirtíochta

                     Na Comhchathaoirligh

               (1)  Foilsíodh téacs an Chomhaontaithe in IO AE L 444, 31.12.2020, lch. 14.


title: Cinneadh (AE) 2021/465 ón gComhairle an 16 Márta 2021 lena gceaptar comhalta de Choiste Eacnamaíoch agus Sóisialta na hEorpa

text:
                  18.3.2021

                  GA

                  Iris Oifigiúil an Aontais Eorpaigh

                  L 94/3

         CINNEADH (AE) 2021/465 ÓN gCOMHAIRLE
         an 16 Márta 2021
         lena gceaptar comhalta de Choiste Eacnamaíoch agus Sóisialta na hEorpa
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 300(2) agus Airteagal 302 de,
         Ag féachaint do Chinneadh (AE) 2019/853 ón gComhairle an 21 Bealtaine 2019 lena gcinntear comhdhéanamh Choiste Eacnamaíoch agus Sóisialta na hEorpa (1),
         Ag féachaint don togra ó Phoblacht na Seice,
         Tar éis di dul i gcomhairle leis an gCoimisiún Eorpach,
         De bharr an mhéid seo a leanas:

                     (1)

                     Chuaigh téarma oifige chomhaltaí Choiste Eacnamaíoch agus Sóisialta na hEorpa in éag an 20 Meán Fómhair 2020.

                     (2)

                     An 2 Deireadh Fómhair 2020, ghlac an Chomhairle Cinneadh (AE) 2020/1392 (2) lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear an Cinneadh ón gComhairle lena gceaptar comhaltaí an Choiste sin don tréimhse chéanna. An 22 Deireadh Fómhair 2020, an 30 Deireadh Fómhair 2020 agus an 13 Samhain 2020, ghlac an Chomhairle trí Chinneadh eile lena gceaptar comhaltaí de chuid an Choiste sin don tréimhse sin (3). Fágadh suíochán amháin ar Choiste Eacnamaíoch agus Sóisialta na hEorpa do Phoblacht na Seice folamh agus is gá é a líonadh trí chinneadh ceapacháin ina dhiaidh sin.

                     (3)

                     Le litir dar dáta an 7 Nollaig 2020, dhaingnigh Poblacht na Seice ainmniúchán Jaroslav UNGERMAN lena cheapadh mar chomhalta de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025. Ba cheart an comhalta sin a cheapadh ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar Jaroslav UNGERMAN, Advisor and analyst specialised in economics and strategic planning, ina chomhalta de Choiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 16 Márta 2021.

                  Thar ceann na Comhairle

                  An tUachtarán

               A. P. ZACARIAS

            (1)  IO L 139, 27.5.2019, lch. 15.

            (2)  Cinneadh (AE) 2020/1392 ón gComhairle an 2 Deireadh Fómhair 2020 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear agus lena n-ionadaítear an Cinneadh ón gComhairle lena gceaptar comhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (IO L 322, 5.10.2020, lch. 1).

            (3)  Cinneadh (AE) 2020/1555 ón gComhairle an 22 Deireadh Fómhair 2020 lena gceaptar comhalta de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 (IO L 355, 26.10.2020, lch. 1), Cinneadh (AE) 2020/1636 ón gComhairle an 30 Deireadh Fómhair 2020 lena gceaptar comhalta de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 (IO L 369, 5.11.2020, lch. 1) agus Cinneadh (AE) 2020/1709 ón gComhairle an 13 Samhain 2020 lena gceaptar beirt chomhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 (IO L 385, 17.11.2020, lch. 16).


title: Cinneadh (AE) 2021/463 ón gComhairle an 9 Márta 2021 maidir leis an seasamh atá le glacadh thar ceann an Aontais Eorpaigh sa Choiste Riaracháin arna bhunú ag an gCoinbhinsiún Custaim um iompar idirnáisiúnta earraí faoi chumhdach Carnets TIR, a mhéid a bhaineann leis na leasuithe ar an gCoinbhinsiún sin

text:
                  18.3.2021

                  GA

                  Iris Oifigiúil an Aontais Eorpaigh

                  L 95/1

         CINNEADH (AE) 2021/463 ÓN gCOMHAIRLE
         an 9 Márta 2021
         maidir leis an seasamh atá le glacadh thar ceann an Aontais Eorpaigh sa Choiste Riaracháin arna bhunú ag an gCoinbhinsiún Custaim um iompar idirnáisiúnta earraí faoi chumhdach Carnets TIR, a mhéid a bhaineann leis na leasuithe ar an gCoinbhinsiún sin
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Rinneadh an Coinbhinsiún Custaim um iompar idirnáisiúnta earraí faoi chumhdach carnets TIR an 14 Samhain 1975 (“Coinbhinsiún TIR”) a fhormheas thar ceann Chomhphobal Eacnamaíochta na hEorpa le Rialachán (CEE) Uimh. 2112/78 (1) ón gComhairle agus tháinig sé i bhfeidhm, a mhéid a bhaineann leis an gComhphobal, an 20 Meitheamh 1983.

                     (2)

                     Foilsíodh leagan comhdhlúite de Choinbhinsiún TIR mar Iarscríbhinn a ghabhann le Cinneadh 2009/477/CE ón gComhairle (2). Leis an gCinneadh sin, déantar foráil go bhfoilseoidh an Coimisiún leasuithe a dhéanfar amach anseo ar Choinbhinsiún TIR in Iris Oifigiúil an Aontais Eorpaigh ina léireofar dáta a dteacht i bhfeidhm.

                     (3)

                     De bhun Choinbhinsiún TIR, féadfaidh an Coiste Riaracháin arna bhunú ag Coinbhinsiún TIR (an “Coiste Riaracháin”) leasuithe ar Choinbhinsiún TIR agus ar na hIarscríbhinní a ghabhann leis a ghlacadh ag tromlach dhá thrian dá chomhaltaí a bheidh i láthair agus i mbun vótála.

                     (4)

                     An Coiste Riaracháin, le linn a 74ú seisiún an 9-12 Feabhra 2021 nó ag seisiún níos faide anonn, tá sé le roinnt leasuithe a ghlacadh ar na hIarscríbhinní a ghabhann le Coinbhinsiún TIR.

                     (5)

                     D’fhonn an leasú a glacadh roimhe seo ar Airteagal 18 de Choinbhinsiún TIR a chur san áireamh, ar leasú é a mhéadaigh líon iomlán na n-oifigí custaim, a bhféadfadh baint a bheith acu le hoibríocht TIR, is gá Iarscríbhinn 1 a ghabhann le Coinbhinsiún TIR a leasú, agus leagan amach Leagan 1 agus Leagan 2 de shamhail Carnet TIR a nuashonrú.

                     (6)

                     Maidir leis an seasamh atá le glacadh thar ceann an Aontais sa Choiste Riaracháin a mhéid a bhaineann leis na leasuithe ar Choinbhinsiún TIR, is iomchuí an seasamh sin a bhunú mar go mbeidh na leasuithe sin ceangailteach ar an Aontas.

                     (7)

                     Dá bhrí sin, ba cheart an seasamh an Aontais sa Choiste Riaracháin a bheith bunaithe ar na dréachtleasuithe atá i gceangal leis an gCinneadh seo,

               TAR ÉIS AN CINNEADH SEO A GHLACADH:

            Airteagal 1
            Maidir leis an seasamh atá le glacadh thar ceann an Aontais sa Choiste Riaracháin arna bhunú ag an gCoinbhinsiún Custaim um iompar idirnáisiúnta earraí faoi chumhdach carnets TIR, le linn a 74ú seisiún an 9-12 Feabhra 2021 nó ag seisiún níos faide anonn, a mhéid a bhaineann leis na leasuithe ar an gCoinbhinsiún sin, beidh sé bunaithe ar na dréachtleasuithe a ghabhann leis an gCinneadh seo (3).
            Féadfaidh ionadaithe an Aontais sa Choiste Riaracháin teacht ar chomhaontú maidir le mionathruithe ar na dréachtleasuithe, gan cinneadh eile ón gComhairle.

            Airteagal 2
            Is é an Coimisiún a chuirfidh in iúl an seasamh dá dtagraítear in Airteagal 1. Ba cheart do Bhallstáit seasamh an Aontais a chur in iúl nuair a dhéanfar vótáil fhoirmiúil sa Choiste Riaracháin, ag gníomhú go comhpháirteach dóibh chun leas an Aontais.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 9 Márta 2021.

                  Thar ceann na Comhairle

                  An tUachtarán

               A. P. ZACARIAS

            (1)  Rialachán (CEE) Uimh. 2112/78 ón gComhairle an 25 Iúil 1978 maidir le tabhairt i gcrích an Choinbhinsiúin Custaim um iompar idirnáisiúnta earraí faoi chumhdach carnets TIR (Coinbhinsiún TIR) an 14 Samhain 1975 sa Ghinéiv (IO L 252, 14.9.1978, lch. 1).

            (2)  Cinneadh 2009/477/CE ón gComhairle an 28 Bealtaine 2009 lena bhfoilsítear i bhfoirm chomhdhlúite téacs an Choinbhinsiún Custaim um iompar idirnáisiúnta earraí faoi chumhdach carnets TIR (Coinbhinsiún TIR) an 14 Samhain 1975 arna leasú ón dáta sin (IO L 165, 26.6.2009, lch. 1).

            (3)  Féach doiciméad ST 6137/21 ar http://register.consilium.europa.eu


title: Cinneadh (CBES) 2021/470 ón gComhairle an 18 Márta 2021 lena leasaítear Cinneadh (CBES) 2020/489 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar

text:
                  19.3.2021

                  GA

                  Iris Oifigiúil an Aontais Eorpaigh

                  L 96/13

         CINNEADH (CBES) 2021/470 ÓN gCOMHAIRLE
         an 18 Márta 2021
         lena leasaítear Cinneadh (CBES) 2020/489 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 33 agus Airteagal 31(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 2 Aibreán 2020, ghlac an Chomhairle Cinneadh (CBES) 2020/489 (1) lena gceaptar Miroslav LAJČÁK mar Ionadaí Speisialta an Aontais Eorpaigh (ISAE) don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar, arna leasú le Cinneadh (CBES) 2020/1313 ón gComhairle (2). Tá sainordú ISAE le dul in éag an 31 Márta 2021.

                     (2)

                     Ba cheart síneadh 17 mhí breise a chur le sainordú ISAE, agus ba cheart méid tagartha airgeadais nua a bhunú don tréimhse ón 1 Aibreán 2021 go dtí an 31 Lúnasa 2022.

                     (3)

                     Cuirfidh ISAE an sainordú chun feidhme i gcomhthéacs staide a d’fhéadfadh dul in olcas, agus a d’fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach in Airteagal 21 den Chonradh iad,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh (CBES) 2020/489 mar a leanas:

                        (1)

                        Cuirtear an méid seo a leanas in ionad Airteagal 1:

                           “Airteagal 1
                           Ionadaí Speisialta an Aontais Eorpaigh
                           Cuirtear síneadh le sainordú Miroslav LAJČÁK mar Ionadaí Speisialta an Aontais Eorpaigh (ISAE) don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar, go dtí an 31 Lúnasa 2022. Féadfaidh an Chomhairle a chinneadh go ndéanfar sainordú ISAE a fhoirceannadh níos luaithe, ar bhonn measúnú ón gCoiste Polaitiúil agus Slándála (PSC) agus ar bhonn togra ó Ardionadaí an Aontais do Ghnóthaí Eachtracha agus don Bheartas Slándála (Ardionadaí).”;

                        (2)

                        cuirtear an fhomhír seo a leanas le hAirteagal 5(1):
                        “Is é EUR 2 580 000 a bheidh sa mhéid tagartha airgeadais a bheartaítear chun an caiteachas a bhaineann le sainordú ISAE don tréimhse ón 1 Aibreán 2021 go dtí an 31 Lúnasa 2022 a chumhdach.”;

                        (3)

                        in Airteagal 13, cuirtear an méid seo a leanas in ionad an dara habairt:
                        “Déanfaidh ISAE tuarascálacha rialta ar dhul chun cinn a thíolacadh chuig an Ardionadaí, an gComhairle agus an gCoimisiún, agus tuarascáil chuimsitheach chríochnaitheach ar chur chun feidhme an tsainordaithe a thíolacadh chucu faoin 31 Bealtaine 2022.”.

            Airteagal 2
            Tiocfaidh an Cinneadh seo i bhfeidhm an dáta a ghlacfar é.

            Arna dhéanamh sa Bhruiséil, 18 Márta 2021.

                  Thar ceann na Comhairle

                  An tUachtarán

               A. P. ZACARIAS

            (1)  Cinneadh (CBES) 2020/489 ón gComhairle an 2 Aibreán 2020 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar (IO L 105, 3.4.2020, lch. 3).

            (2)  Cinneadh (CBES) 2020/1313 ón gComhairle an 21 Meán Fómhair 2020 lena leasaítear Cinneadh (CBES) 2020/489 lena gceaptar Ionadaí Speisialta an Aontais Eorpaigh don Idirphlé idir Béalgrád agus Pristine agus do shaincheisteanna réigiúnacha eile de chuid na mBalcán Thiar (IO L 308, 22.9.2020, lgh. 4).


title: Cinneadh ón gCoimisiún an 12 Bealtaine 2021 lena mbunaítear an Chomhairle Eorpach um Thaighde le haghaidh an chláir Fís Eorpach - an Clár Réime um Thaighde agus um Nuálaíocht agus lena n-aisghairtear Cinneadh C(2013)8915 2021/C 234 I/03

text:
                  17.6.2021

                  GA

                  Iris Oifigiúil an Aontais Eorpaigh

                  CI 234/5

         CINNEADH ÓN gCOIMISIÚN
         an 12 Bealtaine 2021
         lena mbunaítear an Chomhairle Eorpach um Thaighde le haghaidh an chláir Fís Eorpach - an Clár Réime um Thaighde agus um Nuálaíocht agus lena n-aisghairtear Cinneadh C(2013)8915
         (2021/C 234 I/03)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh 2021/764/AE ón gComhairle lena mbunaítear an clár sonrach lena gcuirtear chun feidhme Fís 2020 – an Clár Réime um Thaighde agus um Nuálaíocht (2021-2027), agus go háirithe Airteagail 8(1) agus 8(2) de,
         De bharr an mhéid seo a leanas:

                     (1)

                     Chun leanúnachas maidir leis na gníomhartha agus na gníomhaíochtaí a rinneadh faoi Chinneadh 2013/743/AE ón gComhairle a áirithiú (1), i dtaca leis an gComhairle Eorpach um Thaighde (“ERC”) arna bunú leis an gCinneadh seo chun na gníomhaíochtaí faoi Cholún I, “Eolaíocht den Scoth” a chur chun feidhme, ba cheart í a chur in ionad an ERC a bunaíodh le Cinneadh ón gComhairle an 12 Nollaig 2013 lena mbunaítear an Chomhairle Eorpach um Thaighde (“ERC”) (2).

                     (2)

                     Le hAirteagal 8(2) de Chinneadh 2021/764/AE foráiltear nach mór do ERC a bheith comhdhéanta de Chomhairle Eolaíochta neamhspleách, a ndéantar foráil maidir léi in Airteagal 9, agus den sainstruchtúr cur chun feidhme a ndéantar foráil maidir leis in Airteagal 10 den Chinneadh sin. Bunaíodh an sainstruchtúr cur chun feidhme mar ghníomhaireacht feidhmiúcháin le Cinneadh Cur Chun Feidhme C(2021) 953 ón gCoimisiún an 12 Feabhra 2021 i gcomhréir le hAirteagal 3(3) de Rialachán (CE) Uimh. 58/2003 ón gComhairle (3).

                     (3)

                     I gcomhréir le hAirteagal 9 de Chinneadh 2021/764/AE beidh an Chomhairle Eolaíochta comhdhéanta d’eolaithe, d’innealtóirí agus de scoláirí neamhspleácha a bhfuil ardcháil agus saineolas iomchuí bainte amach acu, ar mná agus fir iad in aoisghrúpaí éagsúla, rud a áiritheoidh go mbeidh éagsúlacht réimsí taighde agus tionscnaimh gheografacha éagsúla ann, agus go mbeidh siad ag feidhmiú ina gcáil phearsanta, neamhspleách ar shainleasanna seachtracha. Is é an Coimisiún a cheapfaidh comhaltaí na Comhairle Eolaíochta, i ndiaidh nós imeachta neamhspleách agus trédhearcach chun iad a shainaithint, arna chomhaontú sin leis an gComhairle Eolaíochta, lena n-áireofar comhairliúchán oscailte leis an bpobal eolaíochta agus tuarascáil a chur chuig Parlaimint na hEorpa agus chuig an gComhairle.

                     (4)

                     Chun a áirithiú go n-aistreofar go rathúil chuig Fís Eorpach, cuireadh síneadh le Comhairle Eolaíochta ERC, arna bunú le Cinneadh C(2013) 8915, le Cinneadh C(2020)9154 ón gCoimisiún an 16 Nollaig 2020 go dtí dáta teacht i bhfeidhm Chinneadh 2021/764/AE.

                     (5)

                     Chun cur chun feidhme tráthúil an chláir shonraigh faoin gclár Fís Eorpach a áirithiú, rinne Comhairle Eolaíochta ERC, arna bunú le Cinneadh C(2013) 8915, réamhsheasaimh a bhunú in oirchill na mbeart a bheidh le glacadh i gcomhréir le hAirteagal 9 de Chinneadh 2021/764/AE. Ba cheart na réamhsheasaimh sin a bheith formhuinithe nó diúltaithe ag an gComhairle Eolaíochta arna bunú leis an gCinneadh seo.

                     (6)

                     Ba cheart na forálacha is gá maidir le feidhmiú na Comhairle Eolaíochta a leagan síos.

                     (7)

                     Ba cheart forálacha a dhéanamh chun comhar idir an Chomhairle Eolaíochta agus sainstruchtúr cur chun feidhme ERC a áirithiú.

                     (8)

                     Ba cheart rochtain a bheith ag an gComhairle Eolaíochta ar na doiciméid agus na sonraí is gá chun a cuid oibre a dhéanamh i gcomhréir le Rialachán (AE) Uimh. 2018/1725 ó Pharlaimint na hEorpa agus ón gComhairle (4).

                     (9)

                     Le Cinneadh 2021/764/AE foráiltear go gcúiteofar comhaltaí na Comhairle Eolaíochta as na cúraimí a dhéanfaidh siad. Ba cheart na rialacha a leagan síos chun na críche sin.

                     (10)

                     Ba cheart Cinneadh C(2013)8915 a aisghairm,

               TAR ÉIS A CHINNEADH MAR A LEANAS:

            Airteagal 1
            Bunú na Comhairle Eorpaí um Thaighde
            Bunaítear an Chomhairle Eorpach um Thaighde (“ERC”) le haghaidh na tréimhse ón 12 Bealtaine 2021 go dtí an 31 Nollaig 2027.

            Airteagal 2
            Comhaltaí na Comhairle Eolaíochta

               1.   Beidh an Chomhairle Eolaíochta comhdhéanta d’uachtarán ERC (“Uachtarán ERC”) agus 21 chomhalta eile. An 21 duine a liostaítear in Iarscríbhinn I, sin na daoine eile atá ceaptha ina gcomhaltaí ar an gComhairle Eolaíochta le haghaidh na tréimhse oifige a leagtar síos inti.

               2.   Déanfaidh na comhaltaí a gcúraimí go neamhspleách ar aon tionchar seachtrach. Cuirfidh siad an Coimisiún ar an eolas láithreach faoi aon choinbhleacht leasa a d’fhéadfadh dochar a dhéanamh dá n-oibiachtúlacht.

               3.   Le haghaidh tréimhse suas go 4 bliana a cheapfar comhaltaí, tréimhse is féidir a athnuachan aon uair amháin. Féadfar comhalta a cheapadh le haghaidh tréimhse is lú ná an t-uastéarma chun gur féidir comhaltaí a aistriú go céimnithe.

               4.   I gcásanna a bhfuil údar cuí leo, chun iontaofacht nó leanúnachas na Comhairle Eolaíochta a choinneáil ar bun, féadfaidh an Coimisiún, ar a thionscnamh féin, téarma comhalta a fhoirceannadh.

               5.   I gcás ina n-éireoidh comhalta as oifig, nó i gcás ina bhfoirceannfaidh an Coimisiún téarma an chomhalta sin, ceapfar comhalta nua. I gcás ina n-éireoidh Uachtarán ERC as nó i gcás ina bhfoirceannfar téarma an Uachtaráin, féadfaidh an Coimisiún comhalta eile den Chomhairle Eolaíochta, nó iar-Uachtarán de chuid ERC a cheapadh ina Uachtarán ERC ad interim, ar feadh tréimhse theoranta a theastódh chun Uachtarán ERC nua a cheapadh.

            Airteagal 3

               Feidhmiú
               na Comhairle Eolaíochta

               1.   Glacfaidh an Chomhairle Eolaíochta a rialacha nós imeachta, mar aon le cód iompair maidir le rúndacht, coinbhleacht leasa agus próiseáil sonraí pearsanta i gcomhréir le Rialachán (AE) 2018/1725.

               2.   Tiocfaidh an Chomhairle Eolaíochta i gceann a chéile i seisiún iomlánach a mhinice is gá ó thaobh riachtanais a cuid oibre de. Foilseofar miontuairiscí achomair na seisiún iomlánach ar shuíomh gréasáin ERC.

               3.   Féadfaidh an cathaoirleach a chinneadh cruinnithe i seisiún iata a thionól i gcomhréir le rialacha nós imeachta na Comhairle Eolaíochta.

               4.   Féadfaidh an Chomhairle Eolaíochta buanchoistí, meithleacha agus struchtúir eile a bhunú, as measc a comhaltaí, chun aghaidh a thabhairt ar chúraimí sonracha na Comhairle Eolaíochta.

               5.   Is í an Chomhairle Eolaíochta arna bunú faoin gCinneadh seo a fhormhuineoidh nó a dhiúltóidh na réamhsheasaimh ón gComhairle Eolaíochta arna bunú le Cinneadh C(2013) 8915 maidir leis na bearta a bheidh le glacadh i gcomhréir le hAirteagal 9 de Chinneadh 2021/764/AE.

            Airteagal 4
            Comhar laistigh den Chomhairle Eorpach um Thaighde
            Déanfaidh an Chomhairle Eolaíochta agus an sainstruchtúr cur chun feidhme comhleanúnachas idir na gnéithe straitéiseacha agus oibríochta a bhaineann le gníomhaíochtaí uile ERC a áirithiú. Beidh cruinnithe comhordúcháin rialta ag Uachtarán ERC, leaschathaoirligh na Comhairle Eolaíochta agus Stiúrthóir an tsainstruchtúir cur chun feidhme chun comhar éifeachtach a áirithiú.

            Airteagal 5
            Doiciméid agus sonraí a sholáthar

               1.   Soláthróidh an Coimisiún agus an sainstruchtúr cur chun feidhme don Chomhairle Eolaíoch na doiciméid, na sonraí agus an cúnamh is gá dá cuid oibre, ar trína mbíthin is féidir léi feidhmiú le huathriail agus neamhspleáchas, i gcomhréir le Rialachán (CE) Uimh. 2018/1725.

               2.   I gcás nach féidir doiciméid agus sonraí nó rochtain ar shonraí pearsanta a sholáthar ar chúiseanna a bhaineann le cosaint sonraí pearsanta, rúndacht, slándáil nó leas an phobail, déanfaidh an Coimisiún nó an sainstruchtúr cur chun feidhme ráiteas i scríbhinn maidir leis na cúiseanna sin a sholáthar don Chomhairle Eolaíoch, agus soláthróidh sé chomh maith aon fhaisnéis maidir leis an ábhar i gceist a mheasann sé is féidir leis a sholáthar laistigh d’fhorálacha na rialachán.

            Airteagal 6
            Comhaltaí na Comhairle Eolaíochta, seachas Uachtarán ERC, a chúiteamh
            Leagtar amach in Iarscríbhinn II na rialacha maidir leis an airgead oinigh do na cúraimí arna ndéanamh ag comhaltaí na Comhairle Eolaíochta, seachas Uachtarán ERC, agus cúiteamh a speansas taistil agus cothaithe.
            Aisghairtear Cinneadh C(2013) 8915.

            Arna dhéanamh sa Bhruiséil, 12 Bealtaine 2021.

                  Thar ceann an Choimisiúin

               Mariya GABRIEL

                  Comhalta den Choimisiún

            (1)  Cinneadh ón gComhairle an 3 Nollaig 2013 lena mbunaítear an clár sonrach lena gcuirtear chun feidhme Fís 2020 – an Clár Réime um Thaighde agus um Nuálaíocht (2014-2020) agus lena n-aisghairtear Cinntí 2006/971/CE, 2006/972/CE, 2006/973/CE, 2006/974/CE agus 2006/975/CE (IO L 347, 20.12.2013, lch. 965).

            (2)  C(2013) 8915 (IO C 373, 20.12.2013, lch. 23).

            (3)  Rialachán (CE) Uimh. 58/2003 ón gComhairle an 19 Nollaig 2002 lena leagtar síos an reacht maidir le cúraimí áirithe a thabhairt do ghníomhaireachtaí feidhmiúcháin maidir le cláir Chomhphobail a bhainistiú (IO L 11, 16.1.2003, lch. 1).

            (4)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

            IARSCRÍBHINN I
            Comhaltaí Chomhairle Eolaíochta ERC amhail ón an 12 Bealtaine 2021

                        Ainm agus Institiúid

                        Deireadh téarma oifige

                        Geneviève ALMOUZNI, CNRS/Lárionad Taighde Institiúid Curie, Páras

                        30 Meitheamh 2023

                        Manuel ARELLANO, Lárionad um Staidéar Airgeadaíochta agus Airgeadais, Maidrid

                        31 Nollaig 2022

                        Paola BOVOLENTA, Universidad Autónoma de Madrid

                        31 Nollaig 2022

                        Margaret BUCKINGHAM, Institiúid Pasteur, Páras

                        31 Nollaig 2021

                        Eveline CRONE, Ollscoil Leiden

                        31 Nollaig 2023

                        Ben FERINGA, Ollscoil Groningen

                        31 Nollaig 2022

                        Mercedes GARCÍA-ARENAL, Centro de Ciencias Humanas y Sociales, Maidrid

                        30 Meitheamh 2023

                        Gerd GIGERENZER, Max-Planck-Institut für Bildungsforschung, Beirlín

                        31 Nollaig 2023

                        Liselotte HOJGAARD, Ollscoil Chóbanhávan

                        31 Nollaig 2024

                        Dirk INZÉ, Ollscoil Ghent

                        31 Nollaig 2024

                        Andrzej JAJSZCZYK, Ollscoil Eolaíochta agus Teicneolaíochta AGH, Kraków

                        31 Nollaig 2022

                        Eystein JANSEN, Ollscoil Bergen

                        30 Meitheamh 2023

                        Michael KRAMER, Institiúid Max Planck um Radairéalteolaíocht, Bonn

                        31 Nollaig 2021

                        Rodrigo MARTINS, Acadamh Eolaíochta na hEorpa

                        31 Nollaig 2024

                        Kurt MEHLHORN, Institiúid Max-Planck um Fhaisnéisíocht, Saarbrücken

                        31 Nollaig 2022

                        Nicola SPALDIN, ETH Zurich

                        31 Nollaig 2024

                        Jesper QUALMANN SVEJSTRUP, Insitiúid Francis Crick, Londain

                        31 Nollaig 2022

                        Barbara ROMANOWICZ, Saotharlann Sheismeolaíoch Berkeley

                        31 Nollaig 2021

                        Nektarios TAVERNARAKIS, Institiúid um Bitheolaíocht Mhóilíneach agus um Biteicneolaíocht, Fondúireacht Taighde agus Teicneolaíochta – Heilleas

                        31 Nollaig 2022

                        Milena ŽIC FUCHS, Ollscoil Shágraib

                        31 Nollaig 2023

                        Alice VALKÁROVÁ, Fondúireacht Eolaíochta na Seice

                        31 Nollaig 2024

            IARSCRÍBHINN II
            Rialacha maidir le cúiteamh chomhaltaí na Comhairle Eolaíochta, seachas Uachtarán ERC, dá dtagraítear in Airteagal 6

               1.

                  Maidir le hairgead oinigh chomhaltaí na Comhairle Eolaíochta, seachas Uachtarán ERC, chomh maith lena speansais taistil agus chothaithe a bhaineann lena gcúraimí a chomhlíonadh, is trí bhíthin an struchtúir cur chun feidhme thiomnaithe a íocfar iad i gcomhréir le conradh ina n-áirítear na coinníollacha a leagtar síos i bpointí 2 go 7.

               2.

                  Is é EUR 3 500 an t-airgead oinigh atá dlite do Leas-Uachtaráin na Comhairle Eolaíochta as freastal ar chruinniú iomlánach ina iomláine agus is é EUR 1 750 atá dlite dóibh as freastal ar chuid de chruinniú iomlánach.

               3.

                  Is é EUR 2 000 an t-airgead oinigh atá dlite do na comhaltaí eile dá dtagraítear i bpointe 1 as freastal ar chruinniú iomlánach ina iomláine agus is é EUR 1 000 atá dlite dóibh as freastal ar chuid de chruinniú iomlánach.

               4.

                  I dtaca leis an airgead oinigh breise atá dlite do chomhaltaí na Comhairle Eolaíochta agus na Leas-Uachtaráin, ag gníomhú dóibh ina róil freagrachta, róil a shainítear mar Chomhordaitheoir Réimse, Cathaoirleach an Bhuanchoiste, mar chomhalta den Choiste Stiúrtha nó mar chathaoirleach ar an nGrúpa Oibre, is é EUR 2 250 in aghaidh na bliana (ar bhonn pro rata ar feadh tréimhse is lú ná aon bhliain amháin) atá dlite dóibh as gach ról. Féadfaidh comhaltaí na Comhairle Eolaíochta agus na Leas-Uachtaráin níos mó ná aon cheann amháin de na róil sin a bheith acu agus cúiteofar iad dá réir sin.

               5.

                  Is é Stiúrthóir an struchtúir cur chun feidhme thiomnaithe, nó a ionadaí, a údaróidh íocaíocht an airgid oinigh ar bhonn liosta tinrimh arna bhailíochtú ag Uachtarán ERC agus ag Stiúrthóir an struchtúir cur chun feidhme thiomnaithe nó a n-ionadaithe. Sonrófar leis an liosta tinrimh ar fhreastail na comhaltaí ar an gcruinniú ar fad (lánfhreastal) nó nár fhreastail siad ach ar chuid den chruinniú (páirtfhreastal).

               6.

                  Is é Stiúrthóir an struchtúir cur chun feidhme thiomnaithe, nó a ionadaí, a údaróidh íocaíochtaí an airgid oinigh bhreise ar bhonn gach róil chuig a gceaptar an comhalta arna bhailíochtú ag Uachtarán ERC.

               7.

                  I gcás cruinnithe eile nach cruinnithe iomlánacha iad, is trí bhíthin an struchtúir cur chun feidhme thiomnaithe, i gcás inarb iomchuí, a chúiteofar speansais taistil agus chothaithe chomhaltaí na Comhairle Eolaíochta is gá chun a ngníomhaíochtaí a chur i gcrích, i gcomhréir lena gconradh agus le rialacha an Choimisiúin maidir le cúiteamh saineolaithe seachtracha (1).

               8.

                  Is ó bhuiséad oibríochtúil an Chláir Shonraigh arna bhunú le Cinneadh 2021/764/AE a íocfar an t-airgead oinigh agus na speansais taistil agus chothaithe.

               (1)  Cinneadh (C)(2021)/3402 ón gCoimisiún.


title: Cinneadhón gComhairle an 21 Meitheamh 2021 lena gceaptar comhalta amháin den Choiste Comhairleach um Shaorghluaiseacht Oibrithe don Phortaingéil 2021/C 244 I/01

text:
                  22.6.2021

                  GA

                  Iris Oifigiúil an Aontais Eorpaigh

                  CI 244/1

         CINNEADHÓN gCOMHAIRLE
         an 21 Meitheamh 2021
         lena gceaptar comhalta amháin den Choiste Comhairleach um Shaorghluaiseacht Oibrithe don Phortaingéil
         (2021/C 244 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saoirse ghluaiseachta oibrithe laistigh den Aontas (1), agus go háirithe Airteagail 23 agus 24 de,
         Ag féachaint do liostaí na n-iarrthóirí a chuir Rialtais na mBallstát faoi bhráid na Comhairle,
         De bharr an mhéid seo a leanas:

                     (1)

                     Le Cinntí uaithi an 21 Meán Fómhair 2020 (2), an 11 Nollaig 2020 (3)
                        , (4) agus an 13 Aibreán 2021 (5), cheap an Chomhairle na comhaltaí agus na comhaltaí malartacha den Choiste Comhairleach um Shaorghluaiseacht Oibrithe don tréimhse ón 25 Meán Fómhair 2020 go dtí an 24 Meán Fómhair 2022.

                     (2)

                     Tá ainmniúchán amháin curtha isteach ag Rialtas na Portaingéile i dtaca le post atá le líonadh,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar an duine seo a leanas ina comhalta den Choiste Comhairleach um Shaorghluaiseacht Oibrithe don tréimhse dar críoch an 24 Meán Fómhair 2022:

                        I.

                        IONADAITHE RIALTAIS

                                    Tír

                                    Comhaltaí

                                    Comhaltaí malartacha

                                    An Phortaingéil

                                    Ms Ana Margarida SILVA

            Airteagal 2
            Ceapfaidh an Chomhairle na comhaltaí agus na comhaltaí malartacha nár ainmníodh fós ar dháta níos déanaí.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Lucsamburg, 21 Meitheamh 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 141, 27.5.2011, lch. 1.

            (2)  Cinneadh ón gComhairle an 21 Meán Fómhair 2020 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe (IO C 315I, 23.9.2020, lch. 5).

            (3)  Cinneadh ón gComhairle an 11 Nollaig 2020 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Chipir (IO C 432I, 14.12.2020, lch. 1).

            (4)  Cinneadh ón gComhairle an 11 Nollaig 2020 lena gceaptar comhalta amháin agus comhalta malartach amháin den Choiste Comhairleach um Shaorghluaiseacht Oibrithe d’Éirinn agus do Mhálta (IO C 432I, 14.12.2020, lch. 3).

            (5)  Cinneadh ón gComhairle an 13 Aibreán 2021 lena gceaptar comhaltaí agus comhaltaí malartacha den Choiste Comhairleach um Shaorghluaiseacht Oibrithe don Iodáil (IO C 149I, 27.4.2021, lch. 1).


title: Cinneadh (CBES) 2021/1009 ón gComhairle an 18 Meitheamh 2021 lena leasaítear Cinneadh 2013/233/CBES maidir le Misean Cúnaimh an Aontais Eorpaigh um Bainistiú Comhtháite Teorainneacha sa Libia (EUBAM na Libia)

text:
                  22.6.2021

                  GA

                  Iris Oifigiúil an Aontais Eorpaigh

                  L 222/18

         CINNEADH (CBES) 2021/1009 ÓN gCOMHAIRLE
         an 18 Meitheamh 2021
         lena leasaítear Cinneadh 2013/233/CBES maidir le Misean Cúnaimh an Aontais Eorpaigh um Bainistiú Comhtháite Teorainneacha sa Libia (EUBAM na Libia)
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 42(4) agus 43(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 22 Bealtaine 2013, ghlac an Chomhairle Cinneadh 2013/233/CBES (1), lena mbunaítear Misean Cúnaimh an Aontais Eorpaigh um Bainistiú Comhtháite Teorainneacha sa Libia (EUBAM na Libia).

                     (2)

                     An 19 Eanáir 2020, glacadh liosta conclúidí ag Comhdháil Bheirlín maidir leis an Libia agus cuireadh an creat dá gcur chun feidhme ar bun trí “Phróiseas Bheirlín” chun tacú leis an bplean trí phointe a chuir Ionadaí Speisialta Ardrúnaí na Náisiún Aontaithe Ghassan Salamé faoi bhráid Chomhairle Slándála na Náisiún Aontaithe agus é mar chuspóir aonair cabhrú leis na Náisiúin Aontaithe an comhphobal idirnáisiúnta a aontú agus iad ag tacú le réiteach síochánta ar ghéarchéim na Libia.

                     (3)

                     An 12 Feabhra 2020, i Rún 2510 (2020) ó Chomhairle Slándála na Náisiún Aontaithe uaithi, d’fháiltigh an Chomhairle Slándála roimh Chomhdháil Bheirlín maidir leis an Libia agus d’fhormhuinigh sí conclúidí na Comhdhála, agus í ag tabhairt dá haire gur gné thábhachtach iad na conclúidí sin de réiteach cuimsitheach ar an staid sa Libia.

                     (4)

                     An 29 Meitheamh 2020, faoi na cúinsí a bhaineann le paindéim COVID-19, ghlac an Chomhairle Cinneadh (CBES) 2020/903 (2), lena gcuirtear síneadh le sainordú EUBAM na Libia go dtí an 30 Meitheamh 2021.

                     (5)

                     I gcomhthéacs an athbhreithnithe straitéisigh ar EUBAM na Libia, d’aontaigh an Coiste Polaitiúil agus Slándála (PSC) an 2 Márta 2021, gur cheart síneadh 2 bhliain, go dtí an 30 Meitheamh 2023, a chur leis an Misean. Chomh maith leis sin, d’aontaigh PSC an 30 Márta 2021 go ndéanfaí an dara cuspóir straitéiseach chun tacú le hiarrachtaí na Náisiún Aontaithe ar son na síochána sa Libia mar chuid de Phróiseas Bheirlín a chur le sainordú an Mhisin, laistigh de raon feidhme chroíréimsí rannpháirtíochta an mhisin (bainistiú teorainneacha, forfheidhmiú an dlí agus ceartas coiriúil), agus gur cheart aon tacaíocht a d’fhéadfaí a thabhairt amach anseo tríd an Misean a chinneadh ag céim níos déanaí, ar bhonn na hanailíse straitéisí tiomnaithe arna cur i láthair ag an tSeirbhís Eorpach Gníomhaíochta Seachtraí, dá ndéanfadh na Náisiúin Aontaithe nó údaráis na Libia iarraidh fhoirmiúil ina leith.

                     (6)

                     An 16 Aibreán 2021, i Rún 2571(2021) ó Chomhairle Slándála na Náisiún Aontaithe, d’iarr Comhairle Slándála na Náisiún Aontaithe ar na páirtithe uile comhaontú sosa cogaidh an 23 Deireadh Fómhair 2020 a chur chun feidhme ina iomláine agus d’iarr sí ar Bhallstáit na Náisiún Aontaithe cur chun feidhme iomlán an chomhaontaithe sin a urramú agus tacú leis, lena n-áirítear trí na fórsaí agus na hamhais uile ón Libia a tharraingt siar gan a thuilleadh moille. Thairis sin, d’iarr sí ar Rialtas na Libia feabhas a chur ar chur chun feidhme an trádbhaic arm, lena n-áirítear ag gach pointe iontrála, a luaithe a fheidhmíonn sé maoirseacht, agus d’iarr sí ar Bhallstáit uile na Náisiún Aontaithe comhoibriú leis na hiarrachtaí sin.

                     (7)

                     Ba cheart Cinneadh 2013/233/CBES a leasú dá réir sin.

                     (8)

                     Cuirfear EUBAM na Libia i gcrích i gcomhthéacs staid a d’fhéadfadh dul in olcas agus a d’fhéadfadh bac a chur ar ghnóthú chuspóirí ghníomhaíocht sheachtrach an Aontais mar a leagtar amach iad in Airteagal 21 den Chonradh,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2013/233/CBES mar a leanas:

                        (1)

                        cuirtear an méid seo a leanas in ionad Airteagal 2:

                           “Airteagal 2
                           Cuspóirí

                              1.   Cabhróidh EUBAM na Libia le húdaráis na Libia struchtúir slándála an stáit a thógáil sa Libia, go háirithe i réimsí an bhainistithe teorann, fhorfheidhmiú an dlí agus an cheartais choiriúil d’fhonn rannchuidiú leis na hiarrachtaí chun cur isteach ar líonraí coiriúla eagraithe a bhfuil baint acu go háirithe le smuigleáil imirceach, gáinneáil ar dhaoine agus sceimhlitheoireacht sa Libia agus i réigiún na Meánmhara Láir.

                              2.   Tacóidh EUBAM na Libia leis na hiarrachtaí atá á stiúradh ag na Náisiúin Aontaithe ar son na síochána sa Libia i réimsí an bhainistithe teorann, fhorfheidhmiú an dlí agus an cheartais choiriúil.”;

                        (2)

                        leasaítear Airteagal 3 mar seo a leanas:

                                    (a)

                                    i mír 1, cuirtear an méid seo a leanas in ionad na foclaíochta réamhráití:
                                    “Chun an cuspóir a leagtar amach in Airteagal 2(1) a bhaint amach, déanfaidh EUBAM na Libia an méid seo a leanas:”;

                                    (b)

                                    cuirtear an mhír seo a leanas isteach:

                                       “1a.   Má dhéanann údaráis na Náisiún Aontaithe nó údaráis na Libia iarraidh fhoirmiúil, déanfaidh an Chomhairle cinneadh, ar bhonn na hanailíse straitéisí tiomnaithe arna tíolacadh ag an tSeirbhís Eorpach Gníomhaíochta Seachtraí, faoin tacaíocht a chuirfidh EUBAM na Libia ar fáil chun an cuspóir a leagtar amach in Airteagal 2(2) a chur chun cinn.”;

                        (3)

                        in Airteagal 13(1), cuirtear an fhomhír seo a leanas leis:
                        “Is é EUR 84 850 000 a bheidh sa mhéid tagartha airgeadais a bheartaítear chun caiteachas EUBAM na Libia a chumhdach ón 1 Iúil 2021 go dtí an 30 Meitheamh 2023.”;

                        (4)

                        in Airteagal 16, cuirtear an méid seo a leanas in ionad an dara mír:
                        “Beidh feidhm aige go dtí an 30 Meitheamh 2023.”.

            Airteagal 2
            Tiocfaidh an Cinneadh seo i bhfeidhm ar dháta a ghlactha.
            Beidh feidhm aige ón 1 Iúil 2021.

            Arna dhéanamh i Brussel, 18 Meitheamh 2021.

                  Thar ceann na Comhairle

                  An tUachtarán

               J. LEÃO

            (1)  Cinneadh 2013/233/CBES ón gComhairle an 22 Bealtaine 2013 maidir le Misean Cúnaimh an Aontais Eorpaigh um Bainistiú Comhtháite Teorainneacha sa Libia (EUBAM na Libia) (IO L 138, 24.5.2013, lch. 15).

            (2)  Cinneadh (CBES) 2020/903 ón gComhairle an 29 Meitheamh 2020 lena leasaítear Cinneadh 2013/233/CBES maidir le Misean Cúnaimh an Aontais Eorpaigh um Bainistiú Comhtháite Teorainneacha sa Libia (EUBAM na Libia) (IO L 207, 30.6.2020, lch. 32).


title: Cinneadh (AE) 2021/1404 ón gComhairle an 28 Meitheamh 2021 maidir le síniú, thar ceann an Aontais, an Chomhaontaithe Eitlíochta Eora-Mheánmhara idir an tAontas Eorpach agus a Bhallstáit, de pháirt, agus Poblacht na Túinéise, den pháirt eile

text:
                  27.8.2021

                  GA

                  Iris Oifigiúil an Aontais Eorpaigh

                  L 303/1

         CINNEADH (AE) 2021/1404 ÓN gCOMHAIRLE
         an 28 Meitheamh 2021
         maidir le síniú, thar ceann an Aontais, an Chomhaontaithe Eitlíochta Eora-Mheánmhara idir an tAontas Eorpach agus a Bhallstáit, de pháirt, agus Poblacht na Túinéise, den pháirt eile
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de, i dteannta Airteagal 218(5) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     An 9 Nollaig 2008, d’údaraigh an Chomhairle an Coimisiún tús a chur le hidirbheartaíocht le Poblacht na Túinéise maidir leis an gComhaontú Eitlíochta Eora-Mheánmhara idir an tAontas Eorpach agus a Bhallstáit, de pháirt, agus Poblacht na Túinéise, den pháirt eile (dá ngairtear “an Comhaontú”) anseo feasta. Tugadh an idirbheartaíocht i gcrích go rathúil trí inisealacha a chur leis an gComhaontú an 11 Nollaig 2017.

                     (2)

                     Ní dhéanfadh síniú an Chomhaontaithe thar ceann an Aontais difear do leithdháileadh na n-inniúlachtaí idir an tAontas agus a Bhallstáit. Níor cheart an Cinneadh seo a léirmhíniú ar bhealach go mbaineann sé leas as an bhféidearthacht atá ann go bhfeidhmeoidh an tAontas a inniúlacht sheachtrach i ndáil le réimsí a chumhdaítear leis an gComhaontú a thagann faoi inniúlacht roinnte a mhéid nár fheidhmigh an tAontas an inniúlacht sin go hinmheánach go fóill.

                     (3)

                     Ba cheart an Comhaontú a shíniú,

               TAR ÉIS AN CINNEADH SEO A GHLACADH:

            Airteagal 1
            Údaraítear leis seo, thar ceann an Aontais, an Comhaontú Eitlíochta Eora-Mheánmhara idir an tAontas Eorpach agus a Bhallstáit, de pháirt, agus Poblacht na Túinéise, den pháirt eile, a shíniú, faoi réir thabhairt i gcrích an Chomhaontaithe sin (1).

            Airteagal 2
            Leis seo, údaraítear d’Uachtarán na Comhairle an duine nó na daoine a ainmniú a dtugtar de chumhacht dó nó dóibh an Comhaontú a shíniú, thar ceann an Aontais.

            Airteagal 3
            Tiocfaidh an Cinneadh seo i bhfeidhm lá a ghlactha.

            Arna dhéanamh i Lucsamburg, 28 Meitheamh 2021.

                  Thar ceann na Comhairle

                  An tUachtarán

               M. do C. ANTUNES

            (1)  Foilseofar téacs an Chomhaontaithe in éineacht leis an gCinneadh maidir lena thabhairt i gcrích.


title: Cinneadh ón gComhairle an 28 Meán Fómhair 2021 lena gceaptar cathaoirleach ar Bhord Achomhairc agus lena gcuirtear síneadh le téarma oifige cathaoirligh ar Bhord Achomhairc Oifig Maoine Intleachtúla an Aontais Eorpaigh 2021/C 393 I/01

text:
                  29.9.2021

                  GA

                  Iris Oifigiúil an Aontais Eorpaigh

                  CI 393/1

         CINNEADH ÓN gCOMHAIRLE
         an 28 Meán Fómhair 2021
         lena gceaptar cathaoirleach ar Bhord Achomhairc agus lena gcuirtear síneadh le téarma oifige cathaoirligh ar Bhord Achomhairc Oifig Maoine Intleachtúla an Aontais Eorpaigh
         (2021/C 393 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh (1), agus go háirithe Airteagal 166(1) agus (3) de,
         De bharr an mhéid seo a leanas:

                     (1)

                     An 4 Meitheamh 2021, chuir Bord Bainistíochta Oifig Maoine Intleachtúla an Aontais Eorpaigh (EUIPO) liosta d’iarrthóirí don phost mar chathaoirleach EUIPO faoi bhráid na Comhairle.

                     (2)

                     An 1 Meitheamh 2021, chinn Bord Bainistíochta EUIPO a mholadh don Chomhairle síneadh a chur le téarma oifige Sven STÜRMANN mar chathaoirleach ar Bhord Achomhairc EUIPO go ceann cúig bliana eile ón 1 Lúnasa 2022,

               TAR ÉIS AN CINNEADH SEO A GHLACADH:

            Airteagal 1

               1.   Leis seo, ceaptar Nina Maria KORJUS, a rugadh in Joensuu (an Fhionlainn) an 30 Meitheamh 1971, ina chathaoirleach ar Bhord Achomhairc Oifig Maoine Intleachtúla an Aontais Eorpaigh (EUIPO) ar feadh téarma cúig bliana.

               2.   Is é Bord Bainistíochta EUIPO a chinnfidh an dáta a gcuirfear tús leis an téarma cúig bliana dá dtagraítear i mír 1.

            Airteagal 2
            Leis seo, cuirtear síneadh le téarma oifige Sven STÜRMANN mar chathaoirleach ar Bhord Achomhairc EUIPO go ceann tréimhse 5 bliana a thosnóidh an 1 Lúnasa 2022 agus a chríochnóidh an 31 Iúil 2027.

            Airteagal 3
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 28 Meán Fómhair 2021.

                  Thar ceann na Comhairle

                  An tUachtarán

               S. KUSTEC

            (1)  IO L 154, 16.6.2017, lch. 1.